stanford-oval/wikipedia huggingface dataset:
Tapio Hase

Tapio Atso Hase (s. 1937) on suomalainen kemisti. Hän on ollut Helsingin yliopiston orgaanisen kemian apulaisprofessori professori 1981–1984 ja professori vuodesta 1984–2002. Hänen tutkimuskohteenaan on ollut lääkeaineiden, antibioottien, feromonien ja muiden orgaanisten yhdisteiden synteesi, ja hän on kehittänyt uusia yleisiä synteettisiä menetelmiä.
Hän teki väitöskirjansa tutkimusaiheesta "Studies related to synthesis of tetracycline" nobelisti Sir Derek Bartonin ohjauksessa Lontoon Imperial Collegessa, Englannissa vuonna 1969. Vuosina 1974-1975 hän toimi post-doc tutkijana nobelisti Elias J. Coreyn tutkimusryhmässä Harvardin yliopistossa.
Prof. Tapio A. Hase on julkaissut ja editoinut kirjan Umpoled Synthons: A survey of Sources and Uses in Synthesis (julk. 1987). Hänen laatimat spektrometrian taulukot "Tables for organic spectrometry" ovat yhä orgaanisen kemian opiskelijoiden ja tutkijoiden päivittäin käyttämä lähde spektroskooppisessa tulkinnoissa.
Hän on ohjannut lukuisia väitöskirjoja mm. prof. Kristiina Wähälä ().
Tennis (lehti)

Tennis on Suomen Tennisliiton julkaisema avoin verkkolehti tenniksestä kiinnostuneille. Lehteä on julkaistu vuodesta 1974 ja nykyinen päätoimittaja on Suomen Tennisliiton toimitusjohtaja Teemu Purho. Nykyisin lehti julkaistaan ainoastaan verkkolehtenä.
Tenniksessä on muun muassa artikkeleja valmennuksesta, tennispelaajista sekä tiedotteita junioritoiminnasta.
Tennilän hallintopitäjä

Tennilä oli keskiaikainen hallintopitäjä eteläisessä Hämeessä. Pitäjä mainitaan ensimmäisen kerran vuodelta 1390. Se käsitti pääasiassa Kärkölän ja Kosken (nykyisin Hämeenkoski) pitäjät..
Gibellina

| Gibellina |
| --- | --- |
 Gibellina Nuova
 Gibellina
 Koordinaatit: 37°48′29.16″N, 12°52′13.44″E 
Valtio:   Italia
Alue:  Sisilia
Maakunta:  Trapani
Pinta-ala:  
 – Maa:  46,57  km²
Korkeus:  233 (144 - 673)  m
Väkiluku (2015):  4 152 
 – Väestötiheys:  86  as./km²
 
 Kunnan kotisivut 
Infobox OKVirheellinen NIMI-arvo: 
Gibellina on kunta Italiassa Sisilian länsiosassa olevassa Trapanin maakunnassa.
Grande Cretto
Gibellina tuhoutui täysin Belicejoen laaksossa tapahtuneessa voimakkaassa maanjäristyksessä vuonna 1968. Tuhoutunut kylää ei kunnostettu Uusi kylä, Gibellina Nuova, päätettiin rakentaa yli kymmenen kilometrin päähän vanhasta kylästä. Vanhan kylän raunioista kuvanveistäjä Alberto Burri teki yhden maailman suurimmista veistoksista. Maataideteos nimeltä Grande Cretto on betonista tehty labyrintti.
Aiheesta muualla

Kuvia tai muita tiedostoja aiheesta Gibellina Wikimedia Commonsissa
Trapanin maakunta
Alcamo | Buseto Palizzolo | Calatafimi Segesta | Campobello di Mazara | Castellammare del Golfo | Castelvetrano | Custonaci | Erice | Favignana | Gibellina | Marsala | Mazara del Vallo | Paceco | Pantelleria | Partanna | Petrosino | Poggioreale | Salaparuta | Salemi | San Vito Lo Capo | Santa Ninfa | Trapani | Valderice | Vita
Tennis (Egypti)

Tennis tai Tinnis oli keskiaikainen kaupunki Egyptissä. Kaupunki perustettiin Manzalajärven saarelle Port Saidin lounaispuolelle Tanisin kaupungin hylkäämisen jälkeen. Tennis oli tärkeä satamakaupunki, jonka kautta kuljetettiin kaikkialle Lähi-itään maatalouden tuotteita, etenkin korkealaatuisia tekstiilejä.
Gibostad

| Gibostad |
| --- | --- |

 Gibostad
 Koordinaatit: 69°21′18″N, 18°04′31″E 
Valtio:  Norja
Lääni:  Tromssa
Kunta:  Senja
Pinta-ala:  
 – Maa:  0,4 km²
Väkiluku (2023):  312
 – Väestötiheys:  780 as./km²
Infobox OKVirheellinen NIMI-arvo: 
Gibostad on taajama Senjan kunnassa Tromssan läänissä Norjassa. Taajaman pinta-ala on 0,4 neliökilometriä ja asukasluku 312 vuonna 2023.
Aiheesta muualla

Kuvia tai muita tiedostoja aiheesta Gibostad Wikimedia Commonsissa
The Amityville Horror

The Amityville Horror voi tarkoittaa seuraavia:
Vuoden 1979 elokuvaa
Vuoden 2005 elokuvaa
The Amityville Horror -romaania
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Amityville Horror”, voi hakea sivunnimihaulla, laajalla sivunnimihaulla tai tekstihaulla.
Franz Anton von Gerstner

| Franz Anton von Gerstner |
| --- | --- |

Henkilötiedot
Syntynyt: 11. toukokuuta 1793 Praha,  Itävallan keisarikunta
Kuollut: 12. huhtikuuta 1840 (52 vuotta) Philadelphia, Pennsylvania  Yhdysvallat
Ammatti:  insinööri, kirjailija
Arvonimi: professori
Vanhemmat:  Franz Joseph Gerstner (isä)
Puoliso:  Clara von Eppeln-Hartenstein
Muut tiedot
Koulutus: Prahan yliopisto Wienin teknillinen yliopisto
Franz Anton Ritter von Gerstner (11. toukokuuta 1793 – 12. huhtikuuta 1840) oli itävaltalainen nykyisen Tšekin alueella syntynyt insinööri. Hän vaikutti rautateiden rakentamiseen ja kehitykseen Itävallan keisarikunnassa ja Venäjällä. Hän kuoli keuhkokuumeeseen Philadelphiassa Yhdysvalloissa vietettyään maassa pari vuotta analysoiden paikallisia rautateitä.
Elämäkerta

Gerstner syntyi Prahassa 11. toukokuuta 1793. Hänen ristimänimensä oli Franz Anton Gerstner. Hänen isänsä oli nahkurin poika Franz Joseph Gerstner, josta tuli myöhemmin vesiliikenneyrityksen johtaja ja yliopiston professori.
Franz Joseph Gerstner korotettiin Itävallan perinnölliseen aateliin vuonna 1810, jolloin hän ja hänen poikansa saivat lisätä nimeensä von-liitteen. Nuorempi von Gerstner opiskeli Prahan yliopistossa ja kaupungin teknillisessä korkeakoulussa sekä Wienin yliopistossa. Viimeksi mainitussa hän sai vuonna 1817 työn insinööritieteen opettajana, ja myöhemmin hänestä tuli kyseisen yliopiston professori.
Von Gerstner vieraili Yhdistyneessä kuningaskunnassa ensimmäisen kerran vuonna 1822 opiskellakseen rautatiealan insinööritiedettä. Palattuaan Itävaltaan hän alkoi suunnitella hevosvetoisten junien rautatieyhteyttä, joka yhdistäisi Vltava- ja Tonava-joet. Samaa oli suunnitellut vuonna 1807 myös hänen isänsä todettuaan kanavan rakentamisen jokien välille mahdottomaksi. Keisarikunnan viranomaiset antoivat 7. syyskuuta 1824 von Gerstnerille luvan rakentaa rata Budweisin ja Linzin välille. Radalla kuljetettiin ensin lähinnä suolaa, mutta myöhemmin myös muuta kauppatavaraa sekä matkustajia. Se tuli valmiiksi vuonna 1830, ja kaksi vuotta sen valmistumisen jälkeen sitä laajennettiin.
Vuonna 1834 von Gerstner muutti Itävallasta Pietariin Venäjälle. Hän rakennutti vuosina 1836–1837 Venäjän ensimmäisen rautatien Pietarista keisarin asuinpaikkaan Tsarskoje Seloon. Hänen avustajanaan projektissa toimi Ludwig Klein. Radalla liikennöinti alkoi vuonna 1838, ja se toimi alkuna myöhemmälle rautatieyhteydelle Moskovaan. Von Gerstnerin päätöksestä rataa ei rakennettu George Stephensonin käyttämällä neljän jalan kahdeksan tuuman raideleveydellä, vaan leveämpänä viisijalkaisena.
Vuoteen 1838 mennessä von Gerstner oli Euroopan johtava rautatieinsinööri ja -asiantuntija. Hän oli vieraillut Yhdistyneessä kuningaskunnassa kolmasti ja oppinut paljon rautateistä maassa. Rautatiealan uusi suuri kukoistusalue oli kuitenkin Yhdysvallat, joten von Gerstner päätti lähteä vierailulle myös sinne. Hän saapui New Yorkiin vaimonsa Claran, avustajansa Kleinin ja muutaman muun henkilön muodostaman seurueen mukana 15. marraskuuta 1838.
Yhdysvalloissa von Gerstner kirjasi muistiin suuren määrän säännöksiä, lakeja ja muuta tietoa rautateistä maassa. Hän matkusti noin 2 000 mailia rautateillä maassa ja vieraili muun muassa Philadelphiassa, Washingtonissa, Charlestonissa, Augustassa, Mobilessa ja New Orleansissa. Lopulta hän palasi läntisen Pennsylvanian kautta Philadelphiaan. Vuonna 1839 hän julkaisi Yhdysvaltain taloutta ja liikennettä käsittelevän teoksensa Die innern Communicationen. Myös hänen vaimonsa teki laajoja muistiinpanoja yhdysvaltalaisesta yhteiskunnasta ja paikallisista merkkihenkilöistä.
Von Gerstnerin aikeena oli julkaista yhdysvaltalaisia rautateitä ja kanavia käsittelevä suurteos, mutta talvella 1839–1840 hän sairastui keuhkokuumeeseen, mihin kuoli 12. huhtikuuta 1840 Philadelphiassa. Hänen vaimonsa ja Klein haudatuttivat hänet Laurel Hillin hautausmaalle Philadelphiassa.
Aiheesta muualla

Kuvia tai muita tiedostoja aiheesta Franz Anton von Gerstner Wikimedia Commonsissa
Tanskanen

Tanskanen on suomalainen sukunimi, joka on muun muassa seuraavilla henkilöillä:
Aarne Tanskanen (1888–1932), jääkärikapteeni
Anne Tanskanen (s. 1978), laulaja ja viihdetaiteilija
Antti Tanskanen (s. 1946), elinkeinoelämän vaikuttaja
Elina Tanskanen (s. 1977), toimittaja, kääntäjä, seksologi ja tietokirjailija
Sanna-Kaisa Tanskanen (s. 1965), kielitieteilijä ja professori
Henna Tanskanen (s. 1983), näyttelijä
Jani Tanskanen (s. 1975), telinevoimistelija
Johan Tanskanen (1851–1919), pappi, toimittaja ja suomentaja
Juha Tanskanen (s. 1965), pesäpallon pelinjohtaja
Kaija Tanskanen (1926–2012), musiikinopettaja, lausuja ja runoilija
Lauri Tanskanen, näyttelijä
Pekka Tanskanen (1866–1946), Maalaisliiton kansanedustaja
Pirkko Tanskanen (s. 1941), pikaluistelija ja liikuntatieteen tohtori
Riina Tanskanen (s. 1998), kuvataiteilija
Seppo Tanskanen (s. 1941), kenraalimajuri
Tiina Tanskanen (s. 1984), käsikirjoittaja ja kirjailija
Unto Tanskanen (1931–2021), suurlähettiläs
Ville Tanskanen (s. 1988), radiojuontaja ja toimittaja
Vilma Tanskanen (s. 1995), jääkiekkoilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tahdon rakastella sinua

Tahdon rakastella sinua on Pelle Miljoona & 1980 -yhtyeen kappale vuodelta 1979. Sen on säveltänyt ja sanoittanut Ari Taskinen ja laulaa Tumppi Varonen. Kappaleen alkuperäisen singlejulkaisun etiketissä on esittäjäksi merkitty 1980. Sen lisäksi kappale ilmestyi albumilla Viimeinen syksy, jonka ensimmäisessä painoksessa esittäjäksi on merkitty 1980, myöhemmissä Pelle Miljoona & 1980. Kappale on myös vuonna 1980 ilmestyneellä yhtyeen livelevyllä Näyttämökuvia. Pelle Miljoonan DVD:llä Elä on kappaleesta livetallenteet vuosilta 1979 ja 2005.
Muita esittäjiä

Taiska – albumilla Villi vapaudenkaipuu (1980)
Midas-yhtyeen coverversio, joka julkaistiin singlenä. (1993)
Pojat – albumilla Punk it (1993)
Mira – albumilla Mira (1995)
Pedro's Heavy Gentlemen ja Peps Persson – albumilla Reggae (1997)
Jean S – albumilla Kesämie S (2002)
Jonne Aaron – albumilla Jalometallia (2003)
Johanna Iivanainen ja Eero Koivistoisen yhtye – albumilla Suomalainen (2003)
Ripsipiirakka – EP:llä Ota mut (2003)
Sanni – albumilla Anssi Kela ja isot biisit (2017)
Märät säpikkäät samannimisessä televiosarjassa musiikkivideolla "Norjan saamelainen" (2012)
Jon Perla Negra "Quiero Hacer el Amor Contigo" (espanjankielinen cover) (2016)
The Amplified Bible

The Amplified Bible on Raamatun englanninkielinen käännös, joka pyrkii ”vahvistamaan” alkukielen esittämät vivahteet mahdollisimman hyvin. Ensimmäinen versio julkaistiin 1965 ja päivitetty versio siihen 1987. Uusin versio on julkaistu 2015.
Franz Anton Mesmer

| Franz Anton Mesmer |
| --- | --- |

Henkilötiedot
Syntynyt: 23. toukokuuta 1734 Svaabia
Kuollut: 5. maaliskuuta 1815 (80 vuotta) Meersburg
Kansalaisuus:  saksalainen
Ammatti:  lääkäri
Koulutus ja ura
Oppilaat:  Charles-Nicolas Deslon ja Amand Marie Jacques de Chastenet de Puységur
Tutkimusalue:  hypnoosi
Franz Anton Mesmer (23. toukokuuta 1734 Svaabia – 5. maaliskuuta 1815 Meersburg) oli saksalainen lääkäri ja tähtitieteen harrastaja.
Elämäkerta

Mesmer opiskeli Dillingenin jesuiittayliopistossa sekä Ingolstadtin yliopistossa, jossa hänet ilmeisesti promovoitiin filosofian tohtoriksi. Alun perin kirkolliselle uralle aikonut Mesmer aloitti kuitenkin vuonna 1759 lääketieteen opiskelun Wienin yliopistossa. Siellä hän saavutti lääketieteen tohtorin arvon vuonna 1766 julkaistuaan väitöskirjan De planetarum influxu in corpus humanum (”Kiertotähtien vaikutuksesta ihmisruumiiseen”).
Mesmer tunnetaan etenkin kehittämästään animaalisen magnetismin teoriasta eli mesmerismistä. Hän selosti teoriaansa useissa kirjoituksissa, joita hän lähetti vuonna 1775 moniin eurooppalaisiin yliopistoihin. Hän esitteli myös parannustaitojaan useilla matkoillaan Etelä-Saksassa. Muut tutkijat torjuivat Mesmerin teorian kuitenkin jo hänen elinaikanaan. Vuonna 1814 Mesmer julkaisi pääteoksensa Mesmerismus oder das System der Wechselwirkung. Mesmer kuoli 1815 Meersburgissa.
Kiinnostus animaaliseen magnetismiin kuitenkin säilyi, ja 1800-luvun puolivälissä James Braid kehitti sen pohjalta hypnoosin.
Aiheesta muualla

Kuvia tai muita tiedostoja aiheesta Franz Mesmer Wikimedia Commonsissa
Forsius, Arno: Franz Anton Mesmer (1734—1815) ja animaalinen magnetismi Ihmisiä lääketieteen historiassa. Arkistoitu 8.11.2007. Viitattu 27.3.2020.
Propositions Concerning Animal Magnetism, by Anton Mesmer, 1779 University of New Brunswick – UNB.  26.11.1999. Arkistoitu 10.7.2004. Viitattu 27.3.2020. (englanniksi)
The History of Hypnosis  School of Professional Hypnosis . Arkistoitu 25.9.2008 . Viitattu 27.3.2020. (englanniksi)
Pekonen, Osmo: Franz Anton Mesmer huijasi koko Eurooppaa – ja tuli tunnetuksi myös Oulussa ja Torniossa Kaltio.  1/2012. Viitattu 27.3.2020.
Rose, Jane: Franz Anton Mesmer, the Man Who Invented Hypnotism Mental Floss.  27.4.2017. Viitattu 27.3.2020. (englanniksi)
Fernandez, Antonio: Was this hypnotic health craze an elaborate hoax or a medical breakthrough? National Geographic.  5.3.2019. Viitattu 27.3.2020. (englanniksi)
Tero Laaksonen

Tero Laaksonen (oik. Berghem, s. 30. maaliskuuta 1953, Helsinki) on suomalainen taidemaalari, taidegraafikko ja kuvanveistäjä. Hänet tunnetaan suurikokoisista öljyväri- ja temperamaalauksistaan ja litografioistaan. Laaksosen töissä on tunnistettavia elementtejä ja viitteitä muinaisista ja kaukaisista kulttuureista.
Hän on toiminut maalauksen yliopettajana Kuvataideakatemiassa ja yliopistonlehtorina arkkitehtuurin osastolla Tampereen teknillisessä yliopistossa.
Laaksonen on palkittu mm. Suomen Kulttuurirahaston kuvataidepalkinnolla, Suomen Taideyhdistyksen Dukaattipalkinnolla sekä Stina Krooks Stiftelse -säätiön tunnustuspalkinnolla. Hänet valittiin Vuoden nuoreksi taiteilijaksi vuonna 1986. Hän on saanut valtion viisivuotisen taiteilija-apurahan vuosina 1985, 1993 ja 2010. Vuonna 2003 Laaksoselle myönnettiin Suomen Leijonan ritarikunnan Pro Finlandia -mitali ja vuonna 2018 hän sai professorin arvonimen.
Laaksonen on toiminut kansainvälisten nykytaidenäyttelyiden kuraattorina sekä taide- ja kulttuurialan säätiöiden hallituksissa 1980-luvulta lähtien.
Freedom Venture

| Freedom Venture Sandhja |
| --- | --- | --- |

Studioalbumin tiedot
 Julkaistu: 29. huhtikuuta 2016
 Formaatti: CD, digitaalinen lataus
 Tyylilaji: pop, soul
 Kesto: 35.04
 Levy-yhtiö: Sony Music
Sandhjan muut julkaisut
| Gold 2014 | Freedom Venture 2016 |   |
Singlet albumilta Freedom Venture
 ”My Bass” Julkaistu: 30. lokakuuta 2015  ”Sing It Away” Julkaistu: 13. tammikuuta 2016  ”Love Me High” Julkaistu: 22. huhtikuuta 2016
Freedom Venture on suomalais-guyanalaisen poplaulaja Sandhjan 29. huhtikuuta 2016 julkaistu toinen studioalbumi.
Albumin ensimmäinen single ”My Bass” julkaistiin 30. lokakuuta 2015. Kappaleesta on julkaistu Jukka Rouhuvirran ohjaama musiikkivideo, joka on kuvattu Helsingissä Kruunuvuoren huvila-alueella. Albumin toisella singlellä, ”Sing It Awaylla”, artisti edusti Suomea Eurovision laulukilpailussa toukokuussa 2016. Viikkoa ennen albumin julkaisua siltä julkaistiin kolmas single ”Love Me High”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | My Bass | Sandhja Kuivalainen, Petri Matara, Jonas Kasurinen, Milos Rosas, Brandon Bauer | 3.08 |  |  |  |  |  |  |
| 2. | Sing It Away | Kuivalainen, Rosas, Heikki Korhonen, Matara, Markus Savijoki | 3.01 |  |  |  |  |  |  |
| 3. | Heaven’s Gates | Kuivalainen, Savijoki, Hannu-Pekka Siikasaari | 3.46 |  |  |  |  |  |  |
| 4. | Don’t Come Back for More | Kasurinen, Rosas, Emilia Heinonen, Matara | 3.48 |  |  |  |  |  |  |
| 5. | The Chase | Kuivalainen, Axel Ehnström | 3.27 |  |  |  |  |  |  |
| 6. | Misery | Kuivalainen, Ehnström | 3.31 |  |  |  |  |  |  |
| 7. | Seven Billion Hearts | Kuivalainen, Hillary Bernstein, Kasurinen, Matara | 3.30 |  |  |  |  |  |  |
| 8. | Calling of the Night | Kuivalainen, Miika Colliander, Matara, Rosas | 3.43 |  |  |  |  |  |  |
| 9. | Haunted | Kuivalainen, Colliander, Matara, Rosas | 4.05 |  |  |  |  |  |  |
| 10. | Love Me High | Kuivalainen, Rosas, Savijoki | 3.24 |  |  |  |  |  |  |
Arvostelut

Soundi:
Tahdon2013

Tahdon 2013 -logo
Tahdon2013 oli kansalaisaloitekampanja samaa sukupuolta olevien avioliiton puolesta. Valtakunnallinen ja kaksikielinen kampanja käynnistyi tasa-arvon päivänä 19. maaliskuuta 2013. Kansalaisaloitteesta äänestettiin eduskunnassa 28. marraskuuta 2014. Eduskunta hyväksyi aloitteen äänin 105–92 ja se oli ensimmäinen eduskunnan hyväksymä kansalaisaloite. Eduskunta hyväksyi 12. joulukuuta lain toisessa äänestyksessä äänin 101-90 ja tasavallan presidentti Sauli Niinistö hyväksyi lain muutoksen 20. helmikuuta 2015. Laki tuli voimaan maaliskuun alussa 2017.
Kannatusilmoituksia kerättiin 19.3.–19.9.2013. Kannatusilmoituksen allekirjoitti 166 851 suomalaista joista yli 100 000 ihmistä allekirjoitti aloitteen ensimmäisenä päivänä. Allekirjoituksista 156 234 oli annettu Kansalaisaloite.fi-palvelussa ja loput paperilomakkeella. Aloite luovutettiin eduskunnan puhemiehelle 13. joulukuuta 2013.
Tahdon2013-kampanjaa tukivat useat julkisuuden henkilöt ja sen aikana järjestettiin tapahtumia ympäri Suomen. Esimerkiksi huhtikuussa 2013 Tavastia-klubilla pidettiin tukikonsertti, jossa esiintyivät muun muassa PMMP, Olavi Uusivirta ja Scandinavian Music Group. Kampanjalle on tehty myös oma tunnuskappaleensa, rap-artisti Timi Lexikonin ”Yhteensovitaan”.
ProCom – Viestinnän ammattilaiset ry palkitsi Tahdon2013-kampanjan vuoden viestintätekona. Sen palkitsi myös maailman viestintäalan järjestöjen katto-organisaatio The Global Alliance for Public Relations and Communication Management Comm Prix Awards -kilpailun Public Affairs -sarjan voittajana. Se sai myös Regnbågsankan rf:n Guldankan-palkinnon ja QX Gay Gaalan Keep Up The Good Work- ja Vuoden homotapahtuma -kategorioiden voitot. Kampanja oli ehdolla myös Vuoden some-teoksi. Naistoimittajat ry nimesi Tahdon 2013 -kampanjan ja sen vetäjän Senni Moilasen merkittävästä tasa-arvotyöstä vuoden 2014 kellokkaaksi. Kampanjan perustaja Ida Bergmann nimettiin vuoden nuoreksi eurooppalaiseksi.
Kampanjan pääyhteistyökumppaneita olivat Seta ry, Amnesty International Suomen osasto ry, Sateenkaariperheet ry, Avoin ministeriö, Regnbågsankan rf sekä Trasek ry. Se sai Euroopan unionin Youth in Action -ohjelman tukea. Kampanja oli poliittisesti sitoutumatonselvennä ja järjestöistä riippumaton.
Aiheesta muualla

Tahdon2013-kampanjan verkkosivut
Kansalaisaloite tasa-arvoisesta avioliittolaista
Juho Typpö: He tekivät sen – lue historiallisen Tahdon-aloitteen tarina baaripöydästä voittoon Nyt.fi.  28.11.2014.
George Washington (täsmennyssivu)

George Washingtonilla viitataan usein Yhdysvaltain ensimmäiseen presidenttiin. Muita merkityksiä nimelle ovat muun muassa:
Ihmiset

George Corbin Washington (1789–1854), kongressiedustaja Marylandista (1827–1833)
George Washington (keksijä) (1871–1946), yhdysvaltalainen liikemies
George Washington (uudisraivaaja) (1817–1905), yhdysvaltalainen uudisraivaaja
George Washington (artisti) (b. 1907), yhdysvaltalainen jazz-artisti
George T. Washington (Liberia), liberialainen poliitikko
George Thomas Washington (1908–1971), U.S. Court of Appealsin tuomari
George Washington (baseball) (1907–1985), yhdysvaltalainen baseball-pelaaja
Laivat

Washingtonin mukaan on nimetty useita Yhdysvaltain merivoimien aluksia:
USS George Washington (1798)
SS George Washington
USS George Washington (SSBN-598)
USS George Washington (CVN-73)
SS George Washington
Sillat

George Washington Bridge, yhdistää New York Cityn ja Fort Leen.
George Washington Memorial Bridge (myös Aurora Bridge) Seattlessa, Washingtonissa
Muut

George (kaupunki), kaupunki Washingtonissa
George Washington (patsas) (1840), Horatio Greenoughin patsas
George Washington (juna)
George Washington (elokuva), vuoden 2000 elokuva
George Washington (hevonen), kisahevonen
George Washington Hotel, hotelli New York Cityssä
George Washington Memorial Parkway, moottoritie Virginian ja Marylandin alueella
Hotel George Washington, luksushotelli Floridassa (1926-971)
George Washingtonin yliopisto, yksityinen yliopisto Washington, D.C.:ssa.
Not George Washington, P.G. Wodehousen novelli (1907)
George Washington High School
George Washington High School (San Francisco)
George Washington High School (Denver)
George Washington High School (Chicago)
George Washington Community High School
George Washington High School (New York City)
George Washington High School (Philadelphia)
George Washington High School (Danville)
George Washington High School (Charleston)
Svetogorskin vesivoimalaitos

| Svetogorskin vesivoimalaitos Светогорская ГЭС    Enson voimalaitos |
| --- | --- |

Valtio:  Venäjä
Sijainti:  Leningradin alue, Enso
Koordinaatit:  61°06′18″N, 28°50′20″E
Rakentaminen alkoi:  1938 
Vihkiminen:  30.4.1944 (1. kerta )  19.6.1946 (2. kerta )
Sähköverkkoon:  1944/1946 
Valmistunut:  1949 
Perustaja:  Enso Gutzeit & Tornator 
Omistaja:  TGK-1 
Pato
Tyyppi:  gravitaatiopato
Vesistö:  Vuoksen vesistö
Joki tai koski:  Vuoksi
Valuma-alue:  69 000 km²
Keskivirtaama:  684 m³/s
Korkeus reunalle:  43,85 m mpy. 
Korkeus:  23 m  
Pituus:  130,7 m  
Tilavuus:  2 410 m³  
Juoksutuskanavia:  2 x ohijuoksutusporttia, 1 x jäänpoistoportti
Juoksutusvirtaama:  1530 m³/s 
Yläpuolinen patoallas
Nimi:  Vuoksi
Pituus:  8,5 km 
Pinta-ala:  3,18 km²  
Kokonaistilavuus:  0,02875 km³  
Sääntelytilavuus:  0,0095 km³ 
Keskikorkeus:  43,2 m  mpy. 
Alapuolinen allas
Nimi:  Vuoksi
Pituus:  10,5 km 
Keskikorkeus:  28,44 m mpy. 
Voimalaitos
Tyyppi:  jokivoimalaitos
Käyttötarkoitus:  vesivoima
Pudotuskorkeus:  15,15 m  
Rakennevirtaama:  752 m³/s  
Turbiinit:  4 × Kaplan (30,5 MW )
Kapasiteetti:  122 MW  
Vuosituotanto:  661,7 GWh 
 fiSvetogorskin vesivoimalaitos Светогорская ГЭС 
Commons:  luokka
Näkymä yläjuoksulta päin kalankasvatusaltaiden takaa
Pienimuotoinen juoksutus käynnissä
Juoksutus nähtynä sillalta
Enson voimalaitoksen sähkögeneraattorin asentaminen ennen suurhyökkäystä (?)
Svetogorskin vesivoimalaitos (ven. Светогорская ГЭС, Svetogorskaja GES eli ГЭС-11, alkuperäinen nimi: Enson vesivoimalaitos ) on Vuoksessa, Leningradin alueen Ensossa Venäjällä, sijaitseva vesivoimalaitos. Voimalaitos on tyypillinen jokivoimalaitos, jossa sen läpivirtaavaa vesimäärää ei voi itsenäisesti säännöstellä sähköenergian kysynnän mukaan. Saimaalta tulevia vesimääriä säädellään Tainionkosken vesivoimalaitoksella, joka on Vuoksessa ylimmäinen siinä toimivasta neljästä voimalaitoksesta. Svetogorskin voimala on joen kolmas voimala.
Pato

Joen vapaa virtaama on katkaistu joen poikki rakennetulla betonisella gravitaatiopadolla, johon voimalarakennus on integroitu. Patoa pitkin kulkee joen ylittävä tie. Joen vasemmalle rannalle on kaivettu juoksutuskanava, joka muodostaa joen vasemmalle puolelle pitkän saaren. Sen maksimivirtaama on 985 m³/s. Voimalaitosrakennus sijaitsee padon päällä sen alajuoksun puolella lähellä joen keskivirtaamaa. Padon pituus on 131 metriä, tai 150 metriä , jos juoksutuskanava lasketaan mukaan patorakennelmaan, ja sen korkeus on 23 metriä. Voimalarakennuksen vasemmalla puolella on oma patoluukku, joita käytetään tavallisesti ohijuoksutuksessa. Sen maksimivirtaama on 450 m³/s. Pienen jääluukun suurin virtaama on 95 m³/s. Patorakenteissa on uittokourun rakenteita, jotka on poistettu käytöstä. Ilmakuvien perusteella ei joen penkereitä ole vahvistettu maapadoilla, vaan patoaltaana käytetään joen luontaista uomaa.
Padolla saadaan aikaan 15,9 metrinen pudotus. Vuonna 1989 solmitun juoksutussäännön juoksutussopimuksen liitteessä padon pudotukseksi ilmoitettiin 15,15 metriä.